CELEX: C2004/300/07
Language: lv
Date: 2004-12-04 00:00:00
Title: Tiesas spriedums (otrā palāta) 2004. gada 12. oktobrī lietā C-55/02 Eiropas Kopienu Komisija pret Portugāles Republiku (Valsts pienākumu neizpilde — Direktīvas 98/59/EK 1., 6. un 7. pants — “Kolektīvās atlaišanas jēdziens” — Atlaišanas kārtības pielīdzināšana — Daļēja transponēšana)

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 300/4
            
         
      TIESAS SPRIEDUMS
   
   (otrā palāta)
   2004. gada 12. oktobrī
   lietā C-55/02 Eiropas Kopienu Komisija pret Portugāles Republiku (1)
   
   (Valsts pienākumu neizpilde - Direktīvas 98/59/EK 1., 6. un 7. pants - “Kolektīvās atlaišanas jēdziens” - Atlaišanas kārtības pielīdzināšana - Daļēja transponēšana)
   (2004/C 300/07)
   tiesvedības valoda - portugāļu
   Lietā C-55/02 par prasību sakarā ar valsts pienākumu neizpildi atbilstoši EKL 226. pantam, ko 2002. gada 22. februārī cēla Eiropas Kopienu Komisija (pārstāvji - J. Sack un M. França) pret Portugāles Republiku (pārstāvji - L. Fernandes un F. Ribeiro Lopes), Tiesa (otrā palāta) šādā sastāvā: palātas priekšsēdētājs C. W. A. Timmermans, tiesnesis C. Gulmann, tiesneses F. Macken, N. Colneric (referente) un tiesnesis J. N. Cunha Rodrigues, ģenerāladvokāts A. Tizzano, sekretārs R. Grass, 2004. gada 12. oktobrī ir pasludinājusi spriedumu, kura rezolutīvā daļa ir šāda:
   
               1)
            
            
               ierobežojot jēdziena “kolektīvā atlaišana” interpretāciju līdz atlaišanai strukturālas, tehnoloģiskas vai ekonomiskas dabas iemeslu dēļ un neattiecinot šo jēdzienu uz atlaišanu ar konkrēto darbinieku nesaistītu iemeslu dēļ, Portugāles Republika nav izpildījusi pienākumus, ko tai uzliek Padomes 1998. gada 20. jūlija Direktīvas 98/59/EK par dalībvalstu tiesību aktu tuvināšanu attiecībā uz kolektīvo atlaišanu 1. un 6. pants;
            
         
               2)
            
            
               noraidīt prasību pārējā daļā;
            
         
               3)
            
            
               piespriest Portugāles Republikai atlīdzināt izdevumus.
            
         
      (1)  OV C 97, 20.4.2002.